**MĂSURA DE SPRIJIN**

**DIGITALIZARE ÎN FOLOSUL IMM-urilor**

**PRIORITATE 2: Digitalizare în beneficiul cetățenilor și al firmelor**

**OBIECTIV SPECIFIC a(ii): Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice**

**Anexa 1 la dispozitia nr 143 din 08.04.2024**

**DIGITALIZARE ÎN FOLOSUL IMM-urilor**

**Schema de ajutor de minimis**

**CUPRINS**

[CAPITOLUL I Prevederi generale 3](#_Toc151476205)

[CAPITOLUL II Obiectivul schemei 4](#_Toc151476206)

[CAPITOLUL III Definiţii 4](#_Toc151476207)

[CAPITOLUL IV Domeniul de aplicare 7](#_Toc151476208)

[CAPITOLUL V Beneficiarii ajutorului de minimis si conditii de eligibilitate 9](#_Toc151476209)

[CAPITOLUL VI Cheltuieli eligibile 13](#_Toc151476210)

[CAPITOLUL VII Modalităţi de acordare a ajutorului de minimis 16](#_Toc151476211)

[CAPITOLUL VIII Durata şi bugetul schemei 16](#_Toc151476212)

[CAPITOLUL IX Reguli privind cumulul ajutoarelor 17](#_Toc151476213)

[CAPITOLUL X Procedura de implementare a schemei 19](#_Toc151476214)

[CAPITOLUL XI Reguli privind publicarea, informarea, raportarea și monitorizarea ajutoarelor 19](#_Toc151476215)

[CAPITOLUL XII Recuperarea ajutorului de minimis 21](#_Toc151476216)

[CAPITOLUL XIII Dispoziţii finale 22](#_Toc151476217)

[**Anexă Listă coduri CAEN excluse de la finanțare** 23](#_Toc151476218)

CAPITOLUL I  
Prevederi generale

Art. 1. **(1)** Prezenta procedură stabilește o schemă transparentă de ajutor de minimis aferentă finanțărilor acordate pentru sprijinirea creșterii gradului de digitalizare a IMM-urilor în cadrul **Programului Regional Sud - Vest Oltenia 2021 – 2027** **Prioritatea 2** “*Digitalizare în beneficiul cetățenilor și al firmelor*”, **Obiectivul Specific a (ii)** „*Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice*”, **Acțiunea** “**Digitalizare în folosul IMM-urilor**”

**(2)** Ajutoarele se acordă numai în condițiile și criteriile prevăzute în prezenta schemă de ajutor de *minimis*, în limita bugetului disponibil.

**(3)** Acordarea ajutorului *de minimis* în cadrul acestei scheme se face cu respectarea prevederilor privind ajutorul *de minimis* stipulate în Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis și a prevederilor Ordonanței de urgență nr. 77/2014 privind procedurile naționale în domeniul ajutorului de stat, precum şi pentru modificarea și completarea Legii concurenței nr. 21/1996[[1]](#footnote-1), cu modificările și completările ulterioare(denumită în continuare OUG nr. 77/2014).

**(4)** Prezenta schemă se aplică pe teritoriul României, în regiunea de dezvoltare Sud-Vest Oltenia și nu intră sub incidența obligației de notificare către Comisia Europeană în conformitate cu prevederile art. 3 alin. (1) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.

**Art. 2.** Prezenta schemă este elaborată în conformitate cu:

1. Decizia de aprobare a Programului Regional SV Oltenia nr. C(2022) 7441 din 14.10.2022;
2. Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
3. Regulamentul (UE) nr. 1060/2021 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură şi de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
4. Regulamentul (UE) nr. 1058/2021 al Parlamentului European şi al Consiliului din 24 iunie 2021 privind Fondul european de dezvoltare regională şi Fondul de coeziune;
5. Ordonanța de Urgență nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;
6. Ordonanța de Urgență nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naționale aferente acestora;
7. Ordonanța de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
8. Ordonanța de Urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările și completările ulterioare;
9. Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare;
10. Legea nr. 315/2014 privind dezvoltarea regională în România, cu modificările și completările ulterioare;
11. Anexa I la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat[[2]](#footnote-2), cu modificările și completările ulterioare, denumit în continuare Regulamentul (UE) nr. 651/2014;
12. Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziție justă;
13. OUG nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;Ordonanța de urgență nr. 113 din 14 decembrie 2023 privind modificarea unor acte normative în domeniul fondurilor externe nerambursabile aferente perioadei de programare 2021-2027).

CAPITOLUL II  
Obiectivul schemei

Art. 3. Obiectivul prezentei scheme îl reprezintă creșterea gradului de digitalizare al întreprinderilor din regiunea SV Oltenia, vizând în principal adoptarea de tehnologii și instrumente digitale aferente comerțului electronic și/sau eficientizării proceselor interne, cu implicații asupra dezvoltării economice în întreprinderi mici şi mijlocii în sectoare competitive. Prin activitățile sprijinite și prin instrumentele de comerț electronic vor fi asigurate noi piețe de desfacere pentru IMM-uri, contribuind astfel la crearea de noi locuri de muncă.

CAPITOLUL III  
Definiţii

Art. 4. In sensul prezentei scheme, următorii termeni se definesc astfel:

1. **furnizor și administrator al ajutorului de minimis** este Agenția de Dezvoltare Regională Sud-Vest Oltenia, prin intermediul Autorității de Management pentru Programul Regional Sud-Vest Oltenia 2021-2027, denumită în continuare AM PR SVO;
2. **regiunea de dezvoltare Sud-Vest** **Oltenia** cuprinde județele Dolj, Gorj, Mehedinți, Olt și Vâlcea;
3. **Programul Regional Sud – Vest Oltenia 2021-2027**, reprezintă un document strategic de programare elaborat de ADR Sud – Vest Oltenia și aprobat de Comisia Europeană, care își propune ca obiectiv general creșterea competitivității economice și îmbunătățirea condițiilor de viață ale comunităților locale prin sprijinirea dezvoltării mediului de afaceri, a condițiilor infrastructurale și a serviciilor, pentru asigurarea unei dezvoltări sustenabile a regiunii;
4. **solicitant al ajutorului de minimis** este o întreprindere, astfel cum este aceasta definită mai jos, care depune o cerere de finanțare. Solicitanții care îndeplinesc condițiile prezentei scheme și ale căror cereri de finanțare sunt selectate pentru finanțare, dobandesc calitatea de **beneficiari**;
5. **ajutor de minimis** –ajutorul acordat unei întreprinderi unice, considerat ca neavând niciun efect asupra schimburilor comerciale dintre statele membre și ca nedenaturând sau neamenințând să denatureze concurența;
6. întreprindere - este orice entitate care desfășoară o activitate economică astfel cum este interpretat conceptul de către Curtea de Justiție a Uniunii Europene, indiferent de statutul juridic, de modul de finanțare sau de existența unui scop lucrativ;
7. întreprindere unică - în conformitate cu prevederile art. 2 alin. (2) din Regulamentul (UE) nr. 2831/2023, include toate întreprinderile între care există cel puţin una dintre relaţiile următoare:
8. o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;
9. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
10. o întreprindere are dreptul de a exercita o influenţă dominantă asupra altei întreprinderi, în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;
11. o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective.

Întreprinderile care întreţin, prin intermediul uneia sau mai multor întreprinderi, oricare dintre relaţiile la care se face referire la pct. (a) - (d) sunt considerate întreprinderi unice;

1. IMM: sunt acele întreprinderi care au mai puțin de 250 de angajați și a căror cifră de afaceri anuală nu depășește 50 de milioane EUR și/ sau al căror bilanț anual total nu depășește 43 de milioane EUR. Se disting următoarele categorii:

microîntreprindere (cuprinsă în categoria IMM): mai puțin de 10 angajați și o cifră de afaceri anuală și/sau un bilanț anual total care nu depășește 2 milioane EUR;

**întreprindere mică (**cuprinsă în categoria **IMM)**: mai puțin de 50 de angajați și o cifră de afaceri anuală și/sau un bilanț anual total care nu depășește 10 milioane EUR;

**Întreprindere mijlocie (**cuprinsă în categoria **IMM)**: mai puțin de 250 de angajați și o cifră de afaceri anuală care nu depășește 50 milioane EUR și/sau un bilanț anual total care nu depășește 43 milioane EUR.

1. ghidul solicitantului - documentul asimilat celui prevăzut la art. 73 alin. (3) din Regulamentul (UE) 2021/1.060, cu modificările şi completările ulterioare, emis de autoritatea de management care stabileşte condiţiile acordării sprijinului financiar în cadrul unui apel de proiecte;
2. **cererea de finanțare** - document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în condiţiile aplicabile apelului de proiecte în care se solicită finanţare, pentru acoperirea totală sau parţială a costurilor de realizare ale unui proiect şi este însoţit de anexe şi documentele specificate în Ghidul solicitantului aplicabil fiecărui apel de proiecte;
3. contract de finanţare este actul juridic cu titlu oneros, încheiat între Autoritatea de management pentru Programul Regional Sud Vest Oltenia 2021-2027 și beneficiarul ajutorului de minimis, prin care se aprobă spre finanţare, în cadrul Programului regional, un proiect ce a fost selectat ca urmare a procesului de evaluare şi selecţie, în anumite condiţii;
4. declarație unică: declarație pe propria raspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în prezenta schemă și în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;
5. **întreprindere aflată în dificultate,** este o întreprindere care se află în cel puţin una dintre situaţiile următoare:
6. În cazul unei societăți comerciale cu răspundere limitată (alta decât un IMM care există de mai puțin de trei ani), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE, iar „capital social” include, dacă este cazul, orice capital suplimentar;
7. În cazul unei societăți comerciale în care unii membri au răspundere nelimitată pentru datoriile societății (alta decât un IMM care există de mai puțin de trei ani), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE;
8. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
9. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare;
10. **activitate economică** reprezintă orice activitate care constă în furnizarea de bunuri, servicii și lucrări pe o piață;
11. **perioada de durabilitate** reprezintă intervalul de timp în care beneficiarul trebuie să mențină investiția în regiunea SVO. Perioada de durabilitate este de 3 ani. Termenul începe să curgă de la momentul finalizării investiției/proiectului;
12. **finalizarea implementării investiției/proiectului** înseamnă momentul în care se consideră că investiția a fost finalizată , conform prevederilor contractului de finanțare. O investiție finanțată în baza prezentei scheme nu poate fi considerată finalizată dacă nu este efectuată cel puțin o primă plată a ajutorului de minimis în baza prezentei scheme;
13. **active corporale** reprezintă următoarele categorii: echipamente hardware TIC, dispozitive și echipamente aferente;
14. **active necorporale** reprezintă următoarele categorii: tehnologii și instrumente digitale, aplicații software/licențe, tehnologii specifice de utilizare a inteligentei artificiale, soluții tehnologice care contribuie la securitatea cibernetică, licențe, mărci comerciale, programe informatice, alte drepturi și active similare, instrumente de comercializare on-line a produselor/serviciilor;
15. **data acordării ajutorului :** data la care dreptul legal de a primi ajutorul este conferit beneficiarului, în conformitate cu regimul juridic național aplicabil, respectiv data semnării contractului de finanțare, indiferent de data la care ajutorul se plătește întreprinderii respective;
16. **data plății ajutorului**: data la care beneficiarul intră efectiv în posesia ajutorului;
17. **intensitatea ajutorului**: valoarea brută a ajutorului exprimată ca procent din costurile eligibile, înainte de deducerea impozitelor și a altor taxe;
18. **costuri directe –** reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura direct cu respectiva investiție sau cu respectivul proiect**;**
19. **costuri indirecte –** reprezintă toate cheltuielile eligibile care nu se încadrează în categoria costurilor directe**;**
20. **produse agricole[[3]](#footnote-3)** - înseamnă produsele enumerate în anexa I la tratat, cu excepția produselor pescărești și de acvacultură care se încadrează în domeniul de aplicare al Regulamentului (UE) nr. 1379/2013 al Parlamentului European și al Consiliului(20);
21. **prelucrarea produselor agricole[[4]](#footnote-4)** - orice operaţiune efectuată asupra unui produs agricol care are drept rezultat un produs care este tot un produs agricol, cu excepţia activităţilor desfăşurate în exploataţiile agricole, necesare în vederea pregătirii unui produs de origine animală sau vegetală pentru prima vânzare;
22. **comercializarea produselor agricole[[5]](#footnote-5)** - înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului în vederea primei vânzări; o vânzare efectuată de un producător primar către consumatorii finali este considerată comercializare de produse agricole în cazul în care se desfășoară în spații separate, rezervate acestui scop;
23. **productia agricolă primară[[6]](#footnote-6)** înseamnă producția de produse ale solului si ale creșterii animalelor enumerate in anexa I la Tratatul privind funcționarea Uniunii Europene, fara a se mai efectua o alta operațiune de modificare a naturii produselor respective.
24. **produse pescărești și de acvacultură[[7]](#footnote-7)**- înseamnă produsele definite la articolul 5 literele (a) și (b) din Regulamentul (UE) nr. 1379/2013;
25. **producția primară de produse pescărești și de acvacultură[[8]](#footnote-8)** - înseamnă toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea, și prima vânzare către revânzători sau prelucrători;
26. **prelucrarea și comercializarea produselor pescărești și de acvacultură[[9]](#footnote-9)**- înseamnă toate operațiunile, inclusiv manipularea, tratarea și transformarea, efectuate după momentul debarcării – sau al recoltării, în cazul acvaculturii – care au ca rezultat un produs prelucrat, precum și distribuția acestuia.

CAPITOLUL IV  
Domeniul de aplicare

Art. 5. Prezenta schemă de minimis se aplică investiţiilor realizate în regiunea de dezvoltare Sud - Vest Oltenia în cadrul Priorității 2 “Digitalizare în beneficiul cetățenilor și al firmelor”, Obiectivul Specific a (ii) „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Acțiunea “Digitalizare în folosul IMM-urilor”.

Art. 6. Prezenta schemă de ajutor de minimis se adresează microîntreprinderilor, întreprinderilor mici și mijlocii care implementează investiții în regiunea SV Oltenia și care solicită finanțare pentru investiții în domeniile de activitate eligibile (clase CAEN) în baza prezentei scheme, altele decât cele excluse de la finanțare și care sunt enumerate în anexa care face parte integrantă din prezentul document.

Art. 7. **(1)** În cadrul prezentei scheme nu se acordă sprijin financiar pentru activitățile realizate de întreprinderile care își desfășoară activitatea în următoarele sectoare și/sau care vizează următoarele ajutoare:

(a) ajutoarelor acordate întreprinderilor care își desfășoară activitatea în domeniul producției primare de produse pescărești și de acvacultură;

(b) ajutoarelor acordate întreprinderilor care desfășoară activități de prelucrare și comercializare a produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;

(c) ajutoarelor acordate întreprinderilor care își desfășoară activitatea în domeniul producției primare de produse agricole;

(d) ajutoarelor acordate întreprinderilor care desfășoară activități de prelucrare și comercializare a produselor agricole, în unul din următoarele cazuri:

(i) atunci când valoarea ajutoarelor este stabilită pe baza prețului sau a cantității de produse de acest tip achiziționate de la producători primari sau introduse pe piață de întreprinderile respective;

(ii) atunci când ajutoarele sunt condiționate de transferarea lor parțială sau integrală către producătorii primari;

(e) ajutoarelor destinate activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;

(f) ajutoarelor condiționate de utilizarea preferențială a bunurilor și serviciilor naționale față de bunurile și serviciile importate;

g) ajutoare pentru activitati cu produse cu caracter erotic sau obscen, jocuri de noroc, precum si cele care contravin bunelor moravuri, ordinii publice si/sau prevederilor legale in vigoare;

h) ajutoare pentru activitățile de astrologie și spiritism, inclusiv on-line, servicii personale de tipul: servicii de escortă, servicii de stabilire a întâlnirilor, servicii ale agențiilor matrimoniale, video chat on-line pentru consiliere matrimonială și psihologică

i) activităţi de jocuri de noroc şi pariuri, producţie sau comercializare de armament, muniţii, explozibili, tutun, alcool, produse energetice definite potrivit Legii nr. 571/2003 privind Codul fiscal, cu modificarile şi completările ulterioare, substanţe aflate sub control naţional, plante, substanţe şi preparate stupefiante şi psihotrope

j) activități privind facilitarea închiderii minelor de cărbune necompetitive, astfel cum sunt reglementate de Decizia nr. 787/2010 a Consiliului

k) activități în sectorul siderurgic, sectorul cărbunelui, sectorul construcțiilor navale, sectorul fibrelor sintetice, sectorul transporturilor și al infrastructurii conexe, sectorul producerii și distribuției de energie și al infrastructurii pentru aceasta;

l) activitățile din domeniul financiar și de asigurări;

m) ajutoarele acordate întreprinderilor care la data depunerii cererii de finanțare au autorizate coduri CAEN aferente domeniului TIC.

**(2)** În cadrul prezentei scheme, conform dispozițiilor Regulamentului (UE) nr. 1058/2021 actualizat, nu se acordă sprijin financiar pentru:

(a) dezafectarea sau construirea de centrale nucleare;

(b) investiţiile destinate reducerii emisiilor de gaze cu efect de seră generate de activităţile enumerate în anexa I la Directiva 2003/87/CE;

(c) fabricarea, prelucrarea și comercializarea tutunului și a produselor din tutun;

(d) o întreprindere în dificultate, astfel cum este definită la art. 4 lit. m) din prezenta schemă;

(e) investiţiile în infrastructura aeroportuară, cu excepţia regiunilor ultraperiferice sau a aeroporturilor regionale existente, astfel cum sunt definite la articolul 2 punctul 153 din Regulamentul (UE) nr. 651/2014, în oricare dintre următoarele cazuri:

(i) în cadrul măsurilor de atenuare a impactului asupra mediului; sau

(ii) în cadrul sistemelor de securitate, de siguranţă și de management al traficului aerian care rezultă din cercetarea MTA „Cerul unic european” (Single European Sky ATM Research);

(f) investiţiile în eliminarea deșeurilor în depozite de deșeuri, exceptând:

(i) investiţiile destinate regiunilor ultraperiferice, numai în cazuri justificate în mod corespunzător; sau

(ii) investiţiile pentru dezafectarea, reconversia sau securizarea depozitelor de deșeuri existente, cu condiţia ca investiţiile respective să nu le sporească capacitatea;

(g) investiţiile care sporesc capacitatea instalaţiilor de tratare a deșeurilor reziduale, exceptând:

(i) investiţiile destinate regiunilor ultraperiferice, numai în cazuri justificate în mod corespunzător;

(ii) investiţiile în tehnologii de recuperare a materialelor din deșeurile reziduale în scopul economiei circulare;

(h) investiţiile legate de producţia, prelucrarea, transportul, distribuţia, stocarea sau arderea combustibililor fosili, exceptând:

(i) investiţiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul:

— de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE;

— de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficienţă”, astfel cum este definită la articolul 2 punctul 34 din Directiva 2012/27/UE;

— de a investi în cazane și sisteme de încălzire cu ardere pe bază de gaze naturale pentru locuinţe și clădiri, care înlocuiesc instalaţiile pe bază de cărbune, turbă, lignit sau șisturi bituminoase;

(ii) investiţiile în extinderea și schimbarea destinaţiei, conversia sau modernizarea reţelelor de transport și distribuţie a gazelor, cu condiţia ca aceste investiţii să pregătească reţelele pentru adăugarea în sistem a gazelor din surse regenerabile și a gazelor cu emisii reduse de carbon, cum ar fi hidrogenul, biometanul și gazul de sinteză, și să permită înlocuirea instalaţiilor de combustibili fosili solizi;

(iii) investiţiile în:

— vehiculele nepoluante, astfel cum sunt definite în Directiva 2009/33/CE a Parlamentului European și a Consiliului ( 2 ), de interes public; și

— vehicule, aeronave și nave proiectate și construite sau adaptate pentru a fi utilizate de serviciile de protecţie civilă și de pompieri.

**(3)** În cazul în care o IMM își desfășoară activitatea atât în sectoarele menționate la alineatul (1) și/sau alineatul (2) (a se vedea Anexa la prezenta schemă) cât și în unul sau mai multe sectoare sau domenii de activitate eligibile, aşa cum sunt precizate în prezenta schemă, prevederile prezentei scheme se aplică ajutoarelor acordate pentru sectoarele sau activitățile eligibile, cu condiția ca beneficiarul să dovedească, prin mijloace corespunzătoare, precum prezentarea documentelor contabile, o separare a activităților sau o distincție între costuri, astfel încât activitățile desfășurate în sectoarele excluse din domeniul de aplicare al prezentei scheme să nu beneficieze de ajutoare de minimis acordate în baza schemei.

CAPITOLUL V  
Beneficiarii ajutorului de minimis si conditii de eligibilitate

Art. 8. Beneficiarii ajutorului de minimis sunt societăți sau societăți cooperative care se încadrează în categoria microîntreprinderilor, întreprinderilor mici și mijlocii (atât la depunerea cererii de finanțare cât și la data semnării contractului de finanțare) și care își desfășoară activitatea pe teritoriul regiunii SV Oltenia din mediul urban / rural cu respectarea următoarelor condiții:

1. sunt societăți constituite în baza Legii societăţilor nr. 31/1990, sau societăți cooperative constituite în baza Legii nr. 1/2005 republicată, cu modificările și completările ulterioare;
2. să fi desfășurat activitate pe o perioadă corespunzătoare cel puțin unui an fiscal integral anterior depunerii cererii de finanțare;
3. Solicitantul a înregistrat un număr mediu de salariați de cel puțin 1, în anul fiscal anterior depunerii cererii de finanțare;
4. Se finanțează investiții numai în domeniile de activitate eligibile, (clase[[10]](#footnote-10) CAEN[[11]](#footnote-11))altele decat cele excluse de la finantare, așa cum sunt acestea prevăzute în prezenta schemă;
5. la data depunerii cererii de finanțare, solicitantul trebuie să aibă deja domeniul de activitate eligibil (clasa CAEN), vizat de investiție, înscris ca obiect de activitate (conform certificatului constatator ONRC), indiferent dacă acesta reprezintă activitatea principală sau secundară a întreprinderii;
6. la depunerea cererii de finanțare, solicitantul trebuie să aibă deja domeniul de activitate eligibil (clasa CAEN) vizat de investiție, autorizat la sediul (principal sau secundar) identificat ca loc de implementare a proiectului. Domeniul de activitate (clasa CAEN) în care se va realiza investiția/proiectul trebuie declarat și autorizat distinct la locul de implementare a proiectului, care trebuie sa fie in mediul urban/ rural din regiunea Sud Vest Oltenia. **Excepție**: în cazul unei cereri de finanțare care presupune înființarea unui sediu secundar (punct de lucru) ori activarea într-un nou domeniu de activitate (clasa CAEN) ca urmare a realizării investiției, solicitantul se va angaja (prin declarația unică) ca, până la finalizarea implementării proiectului, să înregistreze locul de implementare ca punct de lucru și/sau să autorizeze clasa CAEN vizată de investiție, la locul de implementare, cu îndeplinirea condițiilor art. 15, pct. a);
7. nu se află în situațiile prevăzute de Recomandarea Comisiei Europene nr. 1039/16.07.2020, publicată în JOUE nr 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, respectiv:

- nu este rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale;

- nu este controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 punctul 6 din Directiva 2015/849;

- nu controlează, direct sau indirect, filialele sau nu dețin unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale; și

- nu exercită dreptul de proprietate în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale;

1. Investiția propusă prin proiect trebuie să vizeze o singură clasă CAEN. În cazul în care investiția presupune achiziția unor produse/ servicii care, prin natura lor, pot fi exploatate în desfășurarea inclusiv a unor activități adiacente, ce aparțin unor domenii de activitate distincte/adiacente, clasa CAEN vizată de proiect este reprezentată de „domeniul principal”, respectiv domeniul în care produsul/serviciul respectiv este utilizat în mod preponderent.

Art. 9. Solicitantul este obligat să asigure: contribuția proprie, din surse neafectate de ajutor de stat/de minimis, de minimum 10% din valoarea eligibilă a proiectului (cu respectarea dispozițiilor prezentei scheme referitoare la respectarea plafonului de minimis și a regulilor de cumul), finanțarea cheltuielilor neeligibile aferente proiectului (dacă este cazul), resursele financiare necesare implementării optime a proiectului, în condițiile rambursării ulterioare a cheltuielilor eligibile, în conformitate cu prevederile legale aplicabile precum si finanțarea cheltuielilor de funcționare și întreținere a investiției și a serviciilor asociate necesare, în vederea asigurării sustenabilității financiare a acestei, pe perioada de durabilitate a contractului de finanțare.

Art. 10. La data depunerii cererii de finanțare și pe perioada de evaluare, selecție și contractare solicitantul NU trebuie să se încadreze în vreuna dintre următoarele situații:

1. se află în stare de faliment/insolvență sau face obiectul unei proceduri de lichidare sau de administrare judiciară, a încheiat acorduri cu creditorii (în cadrul procedurilor anterior menționate), și-a suspendat activitatea economică sau face obiectul unei proceduri în urma acestor situații sau se află în situații similare în urma unei proceduri de aceeași natură prevăzute de legislația sau de reglementările naționale;
2. face obiectul unei proceduri legale pentru declararea sa în una dintre situațiile enumerate la lit. a);
3. este subiectul unei decizii de recuperare a unui ajutor de stat/de minimis în urma unei decizii anterioare a Comisiei Europene, a unui furnizor de ajutor sau a Consiliului Concurenței ce nu a fost deja executată și creanța nu a fost integral recuperată, inclusiv dobânda de recuperare aferentă, anexându-se dovezi în acest sens;
4. a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare;
5. este încadrat în categoria întreprinderilor în dificultate, așa cum a fost definită la art. 4, lit. m).

Art. 11. Reprezentantul legal care îşi exercită atribuţiile de drept la data depunerii cererii de finanţare şi pe perioada procesului de evaluare, selecţie şi contractare, NU se află în una dintre situaţiile de mai jos:

1. este subiectul unui conflict de interese, definit în conformitate cu prevederile naţionale/comunitare în vigoare, sau se află într-o situaţie care are sau poate avea ca efect compromiterea obiectivităţii şi imparţialităţii procesului de evaluare, selecţie, contractare şi implementare a proiectului;
2. se află în situaţia de a induce/de a fi indus grav în eroare Autoritatea de management sau comisiile de evaluare şi selecţie, prin furnizarea de informații incorecte/false în cadrul prezentului apel de proiecte sau a altor apeluri de proiecte derulate în cadrul PR SV 2021-2027;
3. se află în situaţia de a încerca/de a fi încercat să obţină informaţii confidenţiale sau să influenţeze comisiile de evaluare şi selecţie sau Autoritatea de Management pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul PR SV 2021-2027;
4. a suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora, cu excepția situațiilor de reabilitare.
5. a fost găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Legii nr. 286/2009 privind Codul penal, cu modificările și completările ulterioare, cu excepția situațiilor de reabilitare
6. Reprezentantul legal al solicitantului a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene, cu exceptia situatiilor de reabilitare.

Art. 12.

Solicitantul are obligația, în etapa de contractare, respectiv nu mai târziu de semnarea contractului de finanțare, de a face dovada unui drept real sau a unui drept de folosință care rezultă din contracte de închiriere sau de comodat asupra bunurilor imobile care constituie locația/locațiile de implementare a proiectului. În situația în care, în etapa de contractare, beneficiarul nu demonstrează că este titularul dreptului real sau al unui drept de folosință care rezultă din contracte de închiriere sau de comodat, cererea de finanțare este respinsă.

Art. 13. Solicitantul trebuie să se regăsească în următoarele situaţii, la momentul contractării:

1. în cazul solicitantului pentru care au fost stabilite debite în sarcina sa, ca urmare a măsurilor legale întreprinse de Autoritatea de Management, acesta va putea încheia contractul de finanţare în următoarele situaţii:
2. recunoaşte debitul stabilit în sarcina sa de AM PR SV Oltenia şi îl achită integral, ataşând dovezi în acest sens, cu excepţia proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat, cu excepţia situaţiei prevăzute la art. 14;
3. a contestat în instanţă notificările/procesele - verbale/notele de constatare a unor debite şi, prin decizie a instanţelor de judecată, acestea au fost suspendate de la executare, anexând dovezi în acest sens.
4. şi-a achitat obligaţiile de plată nete către bugetul de stat şi, respectiv, bugetul local, în ultimul an calendaristic, în cuantumul stabilit de legislaţia în vigoare și nu are fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale;
5. deţine dreptul legal de a desfăşura activităţile prevăzute în cadrul proiectului, cu excepţia situaţiei în care investiţia pentru care se solicită finanţare presupune înfiinţarea unui sediu secundar (punct de lucru) ori activarea într-un nou domeniu de activitate (clasa CAEN).

Art. 14. Solicitanţii care sunt subiectul unei decizii de recuperare a unui ajutor de stat/de minimis ce nu a fost deja executată şi ajutorul nu a fost integral recuperat, inclusiv dobânda aferentă, nu sunt eligibili pentru a primi finanţare în cadrul prezentei scheme.

Art. 15. Pentru a fi eligibile, proiectele trebuie să îndeplinească următoarele condiţii cumulative:

1. locul de implementare este situat în mediul urban/ rural, în regiunea de dezvoltare Sud - Vest Oltenia;
2. la depunerea cererii de finanţare, solicitantul trebuie să aibă deja locul de implementare a proiectului înregistrat ca sediu principal sau secundar (punct de lucru), conform certificatului constatator ONRC. **Excepție**: în cazul unei cereri de finanțare care presupune înființarea unui sediu secundar (punct de lucru) ca urmare a realizării investiției, solicitantul se va angaja (prin declarația unică) ca, până la finalizarea implementării proiectului, să înregistreze locul de implementare ca punct de lucru;
3. activităţile propuse prin proiect, respectiv investiţia, trebuie să vizeze un singur domeniu de activitate (clasă CAEN) eligibil în baza prezentei scheme, care constituie obiectul proiectului, altul decât unul din cele excluse de la finanțare enumerate în anexa care face parte integrantă din prezentul document;
4. proiectul se referă la investiții pentru care nu au fost demarate lucrările (nu a fost încheiat primul angajament cu caracter juridic obligatoriu de comandă pentru echipamente sau orice alt angajament prin care investiţia devine ireversibilă) înainte de depunerea cererii de finanțare, cu excepția activităților aferente achiziționării de servicii de consultanță, inclusiv consultanță IT pentru elaborarea proiectului precum și a celor referitoare la cheltuielile stabilite prin art. 18 alin. (2) - pct a), b);
5. valoarea finantarii nerambursabile solicitate este de minimum 10.000 euro si maximum 75.000 euro, alocat per proiect, echivalent în lei la cursul de schimb InforEuro valabil la data lansării apelului de proiecte cu respectarea plafonului de minimis și a regulilor de cumul. Valoarea efectivă a ajutorului se va recalcula la data acordarii acestuia folosind cursul valutar valabil la data semnării contractului de finanțare.
6. Contribuția minimă a solicitantului la valoarea eligibilă a proiectului este de minim 10% din cheltuielile eligibile, în conformitate cu regulile de cumul privind ajutorul de minimis și ținând cont totodată de plafonul de minimis aplicabil, per întreprindere unică;
7. perioada de implementare a activităţilor proiectului după semnarea contractului de finanțare este de maximum 24 luni cu posibilitatea de prelungire cu maxim 12 luni fără a depăşi data de 31 decembrie 2029;
8. proiectul respectă principiile privind dezvoltarea durabilă, egalitatea de șanse, gen, nediscriminarea și accesibilitate;
9. proiectul respectă principiul DNSH. Solicitanții de finanțare vor descrie în cadrul Planului de Afaceri modul în care investiția propusă respectă principiul DNSH;
10. Proiectul a parcurs etapele de evaluare a impactului din punct de vedere al protecției mediului, fiind emisă Decizia autorității competente pentru protecția mediului cu privire la desfășurarea procedurii de evaluare de mediu, în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Ordinului nr. 269/2020 sau Clasarea notificării.

Art. 16.

(1) Solicitantul şi proiectul propus spre finanţare îndeplinesc toate condiţiile prevăzute de prezenta schema. Ghidul solicitantului aferent apelului de proiecte în cadrul căruia solicită finanţare poate să prevadă și alte condiții, care nu aduc atingere celor prevăzute de prezenta schemă sau altor reglementări relevante în domeniul ajutorului de stat/de minimis.

(2) Nu sunt eligibile investițiile care constau doar în înlocuirea de active. Înlocuirea activelor care se face în scopul upgradării celor existente, nu poate fi considerată cheltuială eligibilă, cu excepția situației când se demonstrează că înlocuirea/upgradarea rezultă din necesitatea adaptării acestora la funcționalitatea noului sistem digitalizat.

CAPITOLUL VI  
Cheltuieli eligibile

Art. 17. Condiţiile cumulative de eligibilitate a cheltuielilor sunt:

1. să respecte prevederile art. 63 si art art. 65 din Regulamentul (UE) nr. 1060/2021, precum şi perioada de implementare stabilită de către autoritatea de management prin contractul de finanţare;
2. să fie însoțită de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată, precum și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/ controlate/ auditate;
3. să fie în conformitate cu prevederile programului;
4. să fie în conformitate cu contractul de finanţare;
5. să fie rezonabilă şi necesară realizării operaţiunii;
6. să respecte prevederile legislaţiei Uniunii Europene şi naţionale aplicabile;
7. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060;
8. să nu fie contrară prevederilor dreptului aplicabil al Uniunii Europene sau legislaţiei naţionale care vizează aplicarea dreptului relevant al Uniunii, în privinţa eligibilităţii, regularităţii, gestiunii sau controlului operaţiunilor şi cheltuielilor;
9. investiția în active corporale/ necorporale trebuie să fie legată de digitalizarea IMM-urilor prin utilizarea tehnologiei informațiilor.

Art. 18. **(1)** Categoriile de cheltuieli eligibile, finanțabile prin ajutor de minimis, sunt:

1. cheltuieli pentru proiectare şi asistenţă tehnică;
2. cheltuieli pentru investiția de bază;
3. cheltuieli cu activităţile obligatorii de publicitate şi informare aferente proiectului;
4. Cheltuieli cu servicii de instruire a personalului.
5. **Cheltuielile pentru proiectare şi asistenţă tehnică** intră în categoria costurilor indirecte șiau în vedere următoarele categorii:
6. **consultanţă** - cheltuielile efectuate, după caz, pentru plata serviciilor de consultanţă la elaborarea cererii de finanţare/a planului de afaceri, plata serviciilor de consultanţă în domeniul managementului execuţiei investiţiei sau administrarea contractului de execuţie (managementul de proiect), plata serviciilor de consultanţă la elaborarea, organizarea şi derularea procedurilor de achiziţii, servicii de consiliere/ analiză pentru identificarea de soluții tehnice de digitalizare care să facă obiectul investițiilor din cadrul proiectului aferent cererii de finanțare (SF TIC/PT TIC), servicii de consultanță pentru consolidarea securității cibernetice a produselor implementate;
7. **asistență tehnică** – cheltuielile efectuate, după caz, pentru asistență tehnică din partea proiectantului pe perioada de de execuţie a lucrărilor (în cazul în care aceasta nu intră în tarifarea proiectului).

! Cheltuielile cu serviciile de consultanță și asistență tehnică intră sub incidența opțiunilor simplificate în materie de costuri, al căror cuantum cumulat nu poate depăși 5% din valoarea costurilor directe.

1. **Cheltuieli pentru investiția de bază** intră în categoria costurilor directe șiau în vedere următoarele categorii:
2. **Active necorporale**
3. Cheltuieli cu achiziționarea de tehnologii și instrumente digitale care conduc la inovarea modelului de afaceri;
4. Cheltuieli cu achiziționarea de aplicații software/licențe necesare implementării proiectului, resurse de stocare si procesare, securitate cibernetică, inclusiv cheltuieli de instalare, configurare, punere în funcțiune.
5. Cheltuieli cu achiziționarea de tehnologii specifice de utilizare a inteligentei artificiale
6. Cheltuieli cu achiziționarea de soluții tehnologice care contribuie la securitatea cibernetică
7. Cheltuieli cu achiziționarea de licențe, mărci comerciale, programe informatice, alte drepturi și active similare, care conduc la creșterea intensității digitale a activităților pentru care se solicită finanțare
8. Cheltuieli cu activități de realizare a instrumentelor de comercializare on-line a produselor/serviciilor proprii ale solicitantului, pentru comerțul electronic, încurajând modelele de afaceri: e-shop, eProcurement, eMAll, 3rd party marketplace, value chain service provider, utilizarea tehnologiilor lingvistice bazate pe inteligența artificială.
9. **Active corporale – dotări**
10. cheltuieli cu achiziționarea de echipamente hardware TIC, precum și a altor dispozitive și echipamente aferente, inclusiv cheltuieli de instalare, configurare, punere în funcțiune, justificate din punct de vedere al implementării aplicației de proiect pentru a atinge o intensitate digitală ridicată
11. cheltuieli aferente realizării rețelei LAN/ WIFI.
12. **Cheltuielile cu activităţile obligatorii de publicitate şi informare aferente proiectului** intră în categoria costurilor indirecte și sunt eligibile cu încadrarea în limitele ratei forfetare privind costurile directe și indirecte. Cheltuielile cu activități de marketing și promovare nu sunt eligibile.

Sunt eligibile, conform Manualului de Identitate Vizuală al ADR SV Oltenia:

- anunț în presă la începerea și la finalizarea proiectului (presa scrisă sau online)

- placa permanentă

- panou temporar

- autocolante

! Cheltuielile cu activitățile obligatorii de publicitate și informare intră sub incidența opțiunilor simplificate în materie de costuri, al căror cuantum cumulat nu poate depăși 5% din valoarea costurilor directe.

1. **Cheltuieli cu servicii de instruire a personalului** intră în categoria costurilor directe și includ - cheltuieli cu servicii pentru organizarea de evenimente și cursuri de formare (Cheltuieli cu activități de dezvoltare a competențelor personalului - cheltuieli cu instruirea personalului care va utiliza echipamentele TIC și personalului care va asigura mentenanța echipamentelor/ produselor achiziționate. În cadrul acestei categorii de cheltuieli poate intra dezvoltarea de competențe profesionale în ceea ce privește adoptarea tehnologiilor avansate și utilizarea echipamentelor achiziționate).

Art. 19. Taxa pe valoarea adăugată aferentă cheltuielilor eligibile este eligibilă în condițiile art. 9 din Hotărârea nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, conform Ordinului 4013/23.10.2023 (Ministerul Investitiilor si Proiectelor Europene)/Ordinului nr 5316/27.11.2023 (Ministerul Finantelor). Taxa pe valoarea adăugată percepută pentru costurile sau cheltuielile eligibile in baza schemei, care sunt rambursabile în temeiul legislaţiei fiscale naţionale aplicabile nu este luată în considerare la calcularea intensităţii ajutorului şi a costurilor eligibile.

Art. 20. Sunt considerate neeligibile următoarele categorii de cheltuieli și activități:

1. cheltuielile prevăzute la art. 10 din HG. nr. 873/2022 pentru stabilirea cadrului legal privind eligibilitatea cheltuielilor efectuate de beneficiar în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, respectiv:
2. cheltuielile prevăzute la art. 64 din Regulamentul (UE) 2021/1060;
3. cheltuielile efectuate în sprijinul relocării potrivit art. 66 din Regulamentul (UE) 2021/1.060;
4. cheltuielile excluse de la finanțare potrivit art. 9 din Regulamentul (UE) 2021/1.056;
5. amenzi, penalităţi, cheltuieli de judecată şi cheltuieli de arbitraj;
6. achiziţionarea de terenuri şi/sau construcţii;
7. costurile operaţionale, de funcţionare şi întreţinere a obiectivelor finanțate prin proiect;
8. costuri administrative: costuri de management care nu pot fi asociate producţiei ori vânzării (salariile personalului general de administraţie); chiriile şi reparaţii ale imobilizărilor de interes general în administraţie; energie, combustibil şi alte consumuri similare; cheltuieli administrativ - gospodăreşti; alte cheltuieli generale de administraţie;
9. costuri de personal;
10. cheltuieli financiare, respectiv prime de asigurare, taxe, comisioane, rate şi dobânzi aferente creditelor;
11. contribuţia în natură;
12. amortizarea;
13. penalități;
14. cheltuielile cu leasingul;
15. cheltuielile cu achiziţionarea autovehiculelor şi a mijloacelor de transport, aşa cum sunt ele clasificate în subgrupa 2.3 "Mijloace de transport" prevăzută în anexa la Hotărârea Guvernului nr. 2.139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările ulterioare, indiferent de domeniul de activitate al solicitantului ori de domeniul de activitate în care se doreşte realizarea investiţiei propuse prin proiect, cu excepţia clasei 2.3.6 "Utilaje şi instalaţii de transportat şi ridicat";
16. cheltuieli cu auditul financiar extern;
17. cheltuielile efectuate înainte de semnarea contractului de finanţare, cu excepţia celor categoriei ”Cheltuieli pentru proiectare și asistență tehnică”;
18. alte cheltuieli care nu se regăsesc in categoria celor eligibile așa cum au fost definite in cadrul acestui document.

CAPITOLUL VII  
Modalităţi de acordare a ajutorului de minimis

Art. 21. In cadrul prezentei scheme, ajutorul de minimis se acordă sub formă de finanţare nerambursabilă. Un solicitant poate depune o singură cerere de finanțare. Toate sumele utilizate sunt brute, înainte de orice deducere de impozite şi taxe. Finanţarea nerambursabilă maximă acordată pentru un proiect de investiţii în cadrul prezentei scheme nu poate depăşi 90% din valoarea eligibilă a investiţiei, în limita plafonului mentionat la art. 15 lit. e), respectiv echivalentul în lei a 75.000 euro, cu respectarea plafonului de minimis și a regulilor de cumul.

Art. 22. Contribuţia beneficiarului[[12]](#footnote-12) trebuie să fie de minimum 10% din valoarea eligibilă a investiţiei pentru care primeşte ajutor de minimis, și trebuie să acopere inclusiv finanțarea cheltuielilor neeligibile aferente proiectului (dacă este cazul).

Art. 23. Ajutorul de minimis se consideră acordat în momentul în care dreptul legal de a beneficia de acesta este conferit întreprinderii respectiv la data semnării contractului de finanțare, indiferent de data la care ajutorul de minimis se plăteşte.

Art. 24. In cazul în care, după aplicarea regulilor de cumul, prin luarea în calcul și a valorii finanțării nerambursabile solicitata prin cererea de finanțare, s-ar depăşi plafonul maxim menţionat la art. 30, întreprinderea poate beneficia, dacă solicită acest lucru, de ajutor de minimis în baza prezentei scheme doar pentru acea valoare de ajutor care, cumulată cu restul ajutoarelor de minimis primite anterior, nu depășește acest plafon[[13]](#footnote-13). În acest caz, se poate acorda un nou ajutor de minimis doar pentru acea parte din finanțarea solicitată care, cumulată cu restul ajutoarelor de minimis primite anterior, s-ar încadra în plafonul de minimis aplicabil, potrivit dispozițiilor art. 28 din prezenta schemă.

CAPITOLUL VIII  
Durata şi bugetul schemei

Art. 25. **(1)** Prezenta schemă de ajutor de minimis se aprobă prin decizie a Directorului General al Agenției pentru Dezvoltare Regională Sud-Vest Oltenia și se aplică de la data publicării ei pe site-ul [www.adroltenia.ro](http://www.adroltenia.ro), până la epuizarea bugetului alocat, dar nu mai tarziu de 31 decembrie 2027.

**(2)** Plata ajutorului se efectuează până la data de 31 decembrie 2029, în limita bugetului alocat schemei de ajutor *de minimis*.

Art. 26. **(1)** Sursa de finanţare o reprezintă fondurile alocate prin Programul Regional Sud – Vest Oltenia 2021 - 2027, Prioritatea 2 „Digitalizare în beneficiul cetățenilor și al firmelor”, Obiectivul Specific a (ii) „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, Măsura “Digitalizare în folosul IMM-urilor”.

**(2)** Valoarea totală estimată a ajutorului de minimis care va fi acordat în cadrul prezentei scheme, pe întreaga durată de aplicare a acesteia, este de **21.126.000 euro**, din care **17.957.100** euro finanţare europeană prin Fondul European pentru Dezvoltare Regională (FEDR) şi **3.168.900** **euro** contribuţia naţională prin bugetul de stat (BS).

**(3)** Repartizarea anuală orientativă a sumelor alocate este următoarea:

|  |  |  |  |
| --- | --- | --- | --- |
| **Anul** | **Total (euro)** | **Contribuție națională** | **Contribuție UE** |
| 2024 | 5.281.500 | 792.225 | 4.489.275 |
| 2025 | 5.281.500 | 792.225 | 4.489.275 |
| 2026 | 5.281.500 | 792.225 | 4.489.275 |
| 2027 | 5.281.500 | 792.225 | 4.489.275 |
| **Total** | **21.126.000** | **3.168.900** | **17.957.100** |

|  |  |  |  |
| --- | --- | --- | --- |
| **Anul** | **Total (lei)** | **Contribuție națională** | **Contribuție UE** |
| 2024 | 26.240.076,45 | 3.936.011,46 | 22.304.064,98 |
| 2025 | 26.240.076,45 | 3.936.011,46 | 22.304.064,98 |
| 2026 | 26.240.076,45 | 3.936.011,46 | 22.304.064,98 |
| 2027 | 26.240.076,45 | 3.936.011,46 | 22.304.064,98 |
| **Total** | **104.960.306** | **15.744.046** | **89.216.260** |

*Cursul Inforeuro valabil la martie 2024 este 1 euro = 4.9683 lei*

**(4)** Pentru verificarea respectării plafonului de minimis și a regulii de cumul, la calculul în euro a valorii ajutorului de minimis acordat se va utiliza cursul Infoeuro valabil la data semnării contractului de finanțare.

Art. 27. - Numărul maxim estimat al beneficiarilor de ajutor de minimis în cadrul prezentei scheme este de 281 de întreprinderi.

CAPITOLUL IX  
Reguli privind cumulul ajutoarelor

Art. 28. Pentru respectarea regulilor de cumul, solicitantul ajutorului va prezenta, în cererea de finanțare, informațiile referitoare la orice alt ajutor de stat/de minimis de care a beneficiat sau dacă este în curs de solicitare a altor ajutoare de stat/de minimis, pentru aceleași cheltuieli eligibile cu cele propuse prin proiect, respectiv informaţii referitoare la alte ajutoare de minimis primite în ultimii 3 ani, cu respectarea prevederilor referitoare la întreprinderea unică. Declaratia trebuie actualizată la data acordării ajutorului de stat/de minimis. Toate sumele utilizate sunt brute, înainte de orice deducere de impozite şi taxe, cu respectarea următoarelor plafoane:

1. valoarea totală a ajutoarelor de minimis acordate solicitantului, cu respectarea prevederilor privind întreprinderea unică, nu poate depăşi echivalentul în lei a 300.000 euro, în nicio perioadă de 3 ani, calculată la cursul InforEuro în vigoare la data semnării contractului de finanțare, indiferent dacă ajutorul a fost acordat din surse naţionale sau comunitare. Perioada de 3 ani trebuie evaluată în mod continuu, iar pentru fiecare nou ajutor de minimis acordat, trebuie luată în considerare valoarea totală a ajutoarelor de minimis acordate în ultimii 3 ani. În cazul în care solicitantul face parte dintr-o întreprindere unică, în sensul definiţiei prevăzute la art. 4 lit. g), pentru verificarea îndeplinirii acestui criteriu se vor lua în considerare ajutoarele de minimis acordate întreprinderii unice;
2. plafoanele de minimis se aplică indiferent de forma ajutorului de minimis sau de obiectivul urmărit şi indiferent dacă ajutorul acordat de statul membru este finanţat în totalitate sau parţial din resurse comunitare.

Art. 29.

**(1)** Ajutoarele de minimis acordate în conformitate cu prezenta măsură pot fi cumulate cu ajutoarele de minimis acordate în conformitate cu Regulamentul (UE) nr. 2832/2023 al Comisiei din 13.12.2023 privind aplicarea articolelor 107 şi 108 din Tratatul privind funcţionarea Uniunii Europene în cazul ajutoarelor de minimis acordate întreprinderilor care prestează servicii de interes economic general, în limita plafonului stabilit în regulamentul respectiv. Ajutoarele de minimis acordate în conformitate cu prezenta schemă pot fi cumulate cu ajutoarele de minimis acordate în conformitate cu Regulamentele (UE) nr. 1408/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis în sectorul agricol și (UE) nr. 717/2014 al Comisiei din 27 iunie 2014 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis în sectorul pescuitului și acvaculturii, în limita plafonului relevant prevăzut la art. 15, lit. e).

**(2)** Ajutoarele de minimis nu se cumulează cu ajutoarele de stat acordate pentru aceleaşi costuri eligibile, dacă un astfel de cumul ar depăşi intensitatea sau valoarea maximă relevantă a ajutorului stabilită pentru condiţiile specifice fiecărui caz de un regulament sau de o decizie de exceptare pe categorii adoptată de Comisia Europeană.

**(3)** Ajutoarele de minimis care nu se acordă pentru sau care nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisia Europeană.

Art. 30. În cazul fuziunilor societăţilor sau al achiziţiilor de părţi sociale, atunci când se stabileşte dacă un nou ajutor de minimis acordat unei întreprinderi noi sau întreprinderii care face achiziţia depăşeşte plafonul stabilit prin art. 3 din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziţie rămân legal acordate.

Art. 31. In cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, şi anume, în principiu, întreprinderii care preia activităţile pentru care au fost utilizate ajutoarele de minimis. In cazul în care o astfel de alocare nu este posibilă, ajutoarele de minimis se alocă proporţional pe baza valorii contabile a capitalului social al noilor întreprinderi la data la care separarea produce efecte.

Art. 32. Pentru respectarea regulilor de cumul, solicitantul ajutorului de minimis va prezenta o declaraţie, în care va menţiona informaţiile referitoare la orice alt ajutor de minimis primit în ultimii 3 ani, calculați pe bază continuă, cu respectarea prevederilor referitoare la întreprinderea unică. În acest sens, respectiva declarație va fi actualizată de către solicitantul ajutorului de minimis înainte de încheierea contractului de finanțare.

CAPITOLUL X  
Procedura de implementare a schemei

**Art. 33.** Agenția pentru Dezvoltare Regională Sud - Vest Oltenia, în calitate de Autoritate de Management pentru Programul Regional Sud – Vest Oltenia 2021-2027, este furnizorul și administratorul ajutorului de minimis şi instituţia responsabilă cu implementarea prezentei măsuri de sprijin.

Art. 34. Pentru a beneficia de ajutorul prevăzut de acest ordin, solicitanţii vor depune o cerere standard de finanţare, împreună cu anexele aferente, urmând procedura de evaluare, selecţie şi contractare detaliată în Ghidul solicitantului - condiţii specifice de accesare a fondurilor aferent apelului de proiecte în cadrul căruia se solicită finanţare.

Art. 35. Ajutorul de minimis se va acorda dacă sunt îndeplinite condiţiile prevăzute în prezenta schemă şi în Ghidul solicitantului - condiţii specifice de accesare a fondurilor aferent apelului de proiecte în cadrul căruia se solicită finanţare. Ghidul solicitantului aferent apelului de proiecte în cadrul căruia solicită finanţare poate să prevadă și alte condiții, care nu aduc atingere celor prevăzute de prezenta schemă sau altor reglementări relevante în domeniul ajutorului de stat/de minimis.

CAPITOLUL XI  
Reguli privind publicarea, informarea, raportarea și monitorizarea ajutoarelor

Art. 36. Agenția pentru Dezvoltare Regionala Sud - Vest Oltenia, în calitate de furnizor al schemei de minimis, va informa în scris, prin contractul de finanţare, întreprinderea beneficiară în legătură cu valoarea potenţială a ajutorului de minimis acordat (exprimată ca echivalent brut al finanţării nerambursabile), precum şi în legătură cu caracterul de minimis al acestuia din urmă, cu referire expresă la prevederile Regulamentului (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.

Art. 37. (1) Raportarea şi monitorizarea ajutoarelor acordate în baza prezentei Scheme se fac în conformitate cu prevederile Ordonanței de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare și ale Regulamentului privind procedurile de monitorizare a ajutoarelor de stat și *de minimis*[[14]](#footnote-14).

**(2)** Agenția pentru Dezvoltare Regională Sud - Vest Oltenia are obligația de a monitoriza permanent ajutoarele acordate, aflate în derulare, pentru a nu se depăși intensitatea maximă admisă și de a dispune măsurile care se impun în cazul nerespectării condițiilor din prezentul ordin sau din legislația națională ori europeană aplicabilă la momentul respectiv.

**(3)** Agenția pentru Dezvoltare Regională Sud - Vest Oltenia are obligaţia de a respecta anumite termene privind încărcarea datelor şi informaţiilor în registrul ajutoarelor de stat şi de minimis, după cum urmează:

a) măsura de ajutor se încarcă în termen de 10 zile lucrătoare de la data intrării acesteia în vigoare, respectiv de la data modificării acesteia;

b) informaţiile referitoare la actele de acordare a finanţării, respectiv actele de acordare a ajutoarelor, se încarcă în termen de 7 zile lucrătoare de la data semnării actului;

c) plăţile se încarcă în termen de 10 zile lucrătoare de la data plăţii;

d) obligaţiile de recuperare a ajutoarelor ilegale sau utilizate abuziv şi rambursările efective ale respectivelor obligaţii se încarcă în termen de 7 zile lucrătoare de la data instituirii obligaţiei de recuperare, respectiv de la data rambursării.

**(4)** Furnizorul schemei are obligaţia păstrării unei evidenţe a informaţiilor despre ajutoarele acordate pentru o perioadă de minimum 10 ani de la data la care a fost acordată ultima alocare specifică. Această evidenţă trebuie să conţină informaţiile necesare pentru a demonstra respectarea tuturor condiţiilor impuse de legislația comunitară relevantă, inclusiv în ceea ce privește obligațiile de monitorizare și raportare, cum sunt, dar fără a se limita la: datele de identificare a beneficiarului, durata, cheltuielile eligibile, valoarea, momentul şi modalitatea acordării ajutorului, originea acestuia, durata, metoda de calcul al ajutoarelor acordate.

**(5)** Beneficiarul are obligaţia de a răspunde, în termenul stabilit de Consiliul Concurenţe, la orice solicitare de informaţii privind ajutoarele de stat sau de minimis primite.

Art. 38. Agenția pentru Dezvoltare Regională Sud - Vest Oltenia, în calitate de autoritate responsabilă cu implementarea prezentei măsuri de sprijin, are obligaţia de a transmite Consiliului Concurenţei toate datele şi informaţiile necesare pentru monitorizarea ajutoarelor de stat/de minimis la nivel naţional, precum şi datele şi informaţiile necesare pentru întocmirea inventarului ajutoarelor de stat/de minimis şi a rapoartelor şi informărilor necesare îndeplinirii obligaţiilor României în calitate de stat membru al Uniunii Europene.

**Art. 39.** Furnizorul măsurii de ajutor este responsabil pentru datele și informațiile încărcate în RegAS.

**Art. 40.** Furnizorul de ajutor de minimis, publică informaţiile relevante cu privire la fiecare ajutor individual acordat în temeiul prezentei scheme pe site-ul web al instituţiei şi asigură furnizarea informaţiilor către Consiliul Concurenţei în vederea publicării pe site-ul dedicat ajutoarelor de stat.

**Art. 41.** Potrivit prevederilor art. 42 alin. (1) din Ordonanța de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare, furnizorul are obligația de a informa Consiliul Concurenței cu privire la intrarea în vigoare a schemei, respectiv de la data modificării acesteia, dacă este cazul, în termen de maximum 5 zile de la momentul la care acest eveniment a avut loc, după caz.

**Art. 42.** Beneficiarii de ajutor de minimis, vor transmite, după caz, furnizorului raportări periodice, precum şi alte informaţii cu privire la ajutorul acordat, conform cererii acestuia. De asemenea, au obligația de a pune la dispoziția furnizorului schemei, în formatul și în termenul solicitat de acesta, toate datele și informaţiile necesare în vederea îndeplinirii procedurilor de raportare și monitorizare ce cad în sarcina furnizorului.

Art. 43. Beneficiarii ajutorului de minimis acordat în baza prezentei scheme trebuie să păstreze toate documentele aferente acestuia timp de 10 ani şi sunt obligaţi să le pună la dispoziţia furnizorului ori de câte ori sunt solicitate, inclusiv toate datele și informaţiile necesare în vederea îndeplinirii procedurilor de raportare și monitorizare ce cad în sarcina furnizorului, în formatul și în termenul solicitat de acesta. Această evidenţă trebuie să conţină informaţiile necesare pentru a demonstra respectarea tuturor condiţiilor impuse prin actul de acordare, cum sunt: datele de identificare a beneficiarului, durata, valoarea, momentul şi modalitatea acordării ajutorului, originea acestuia, durata, metoda de calcul al ajutoarelor acordate. Furnizorul/administratorul poate să realizeze, cu respectarea dispozițiilor legale în vigoare, controale la faţa locului. De asemenea, furnizorul/administratorul va verifica respectarea condiţiilor de acordare a ajutoarelor şi va dispune măsurile ce se impun în situaţia în care aceste condiţii nu au fost respectate.

Art. 44. Furnizorul schemei de ajutor de minimis monitorizează respectarea condițiilor și criteriilor de eligibilitate prevăzute în prezenta schemă pe toată durata de derulare a acesteia și are obligația de a supraveghea permanent ajutoarele acordate, aflate în derulare și de a dispune măsurile care se impun, iar în situația în care constată nerespectarea acestor criterii, furnizorul de ajutor întreprinde toate demersurile necesare pentru recuperarea ajutorului acordat, inclusiv a dobânzilor aferente, calculate conform prevederilor Ordonanței de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările și completările ulterioare, și celorlalte prevederi europene în vigoare.

Art. 48.

**(1)** În cazul în care furnizorul nu are date definitive privind valoarea ajutorului, acesta va transmite Consiliului Concurenţei valori estimative.

**(2)** Erorile constatate de furnizor şi corecţiile legale, anulările, recalculările, recuperările și rambursările, se raportează Consiliului Concurenţei până la data de 31 martie a anului următor anului de raportare.

**(3)** Pe baza unei cereri scrise, furnizorul va transmite Comisiei Europene, prin intermediul Consiliului Concurenţei, în termen de 20 de zile lucrătoare sau în termenul fixat în cerere, toate informaţiile pe care Comisia Europeană le consideră necesare pentru evaluarea respectării condiţiilor acestei scheme de ajutor de minimis.

**(4)** În conformitate cu art. 17 din OUG nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare, furnizorul va informa Consiliul Concurenței în termen de 15 zile lucrătoare de la data adoptării schemei de ajutor de minimis.

CAPITOLUL XII  
Recuperarea ajutorului de minimis

Art. 49. (1) Recuperarea ajutorului de minimis se realizează de către furnizorul schemei de minimis, conform prevederilor Ordonanţei de urgenţă a Guvernului nr. 77/2014, cu modificările şi completările ulterioare, și ale prezentei scheme de minimis. Pentru aceasta, furnizorul schemei de minimis va elabora metodologia de recuperare a ajutorului de minimis.

**(2)** Valoarea sumelor care fac obiectul recuperării va fi dedusă din costul total eligibil al proiectului, pe baza prevederilor legale aplicabile contractului de finanțare.

**(3)** Valoarea ajutorului de minimis care trebuie recuperat se completează și cu valoarea dobânzii aferente, datorate de la data plății ajutorului până la data recuperării acestuia. Rata dobânzii aplicabile este cea stabilită prin Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (UE) 2015/1589 al Consiliului de stabilire a normelor de aplicare a articolului 108 din Tratatul privind funcționarea Uniunii Europene, publicat în Jurnalul Oficial al Uniunii Europene L 140/ 30.04.2004, cu modificările și completările ulterioare, precum şi cu respectarea prevederilor Regulamentului (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene, publicat în Jurnalul Oficial al Uniunii Europene L 248/ 24.09.2015. Procedura de calcul al dobânzii se stabileşte prin instrucţiuni emise de Consiliul Concurenţei[[15]](#footnote-15).

(4) Ajutorul de minimis se recuperează în integralitate, inclusiv dobânda de recuperare aferentă, în cazul în care se constată nerespectarea condițiilor de eligibilitate oricând pe durata de derulare a schemei, precum şi în situaţiile în care se constată că beneficiarii:

(a) nu au respectat obligaţia menţinerii activităţii pentru care au primit finanţare timp de 3 ani de la data finalizării proiectului;

(b) au făcut declaraţii incomplete sau neconforme cu realitatea pentru a obţine ajutorul de minimis;

(c) nu au respectat obligaţiile prevăzute în contractul de finanţare, pentru care este prevăzută această sancțiune.

(d) înstrăinarea proiectului ori a bunurilor obținute prin finanțarea prevăzută în prezentul act normativ inclusiv în termenul de durabilitate a proiectului. Se are în vedere atât înstrăinarea parțială cât și totală. În raport de formă, prin înstrăinare se înțelege atât cea oneroasă cât și cea gratuită

**(5)** Ajutorul de minimis se recuperează parțial în situaţiile în care se constată că beneficiarii:

a) au efectuat cheltuieli care nu respectă prevederile privind regulile de eligibilitate a cheltuielilor efectuate în cadrul operațiunilor finanţate prin Fondul European de Dezvoltare Regională, Fondul Social European şi Fondul de Coeziune 2021-2027;

b) atingerea parțială a obiectivelor și indicatorilor de realizare și de rezultat din cadrul proiectului aprobat. Se va aplica direct proporțional cu valoarea indicatorului neîndeplinit, în conformitate cu prevederile din ghidul solicitantului.

c) orice alte situații prevăzute în contractele de finanțare.

**(6)** Furnizorul își rezervă dreptul de a stopa acordarea / plata ajutorului de minimis sau de a solicita recuperarea ajutorului de minimis deja plătit, în cazul în care documentele şi informaţiile furnizate de către beneficiar în documentele depuse se dovedesc a fi incorecte sau false.

**(7)** Implementarea schemei de ajutor de minimis se face cu respectarea Recomandării (UE) 2020/1.039 a Comisiei din 14 iulie 2020 privind condiționarea acordării unui sprijin financiar din partea statului pentru întreprinderile din Uniune de absența legăturilor cu jurisdicțiile necooperante.

CAPITOLUL XIII  
Dispoziţii finale

Art. 50. - Textul prezentei scheme, precum şi Ghidul solicitantului vor fi publicate integral pe site-ul, la adresa [www.adroltenia.ro](http://www.adroltenia.ro) .

Art. 51. Lista domeniilor de activitate excluse de la finanțare prin ajutor de minimis este detaliată în anexa care face parte integrantă din prezentul act.

**Anexă Listă coduri CAEN excluse de la finanțare**

[01 - Agricultură, vânătoare și servicii anexe](https://caen.ro/diviziune/01-agricultura-vanatoare-si-servicii-anexe)

[011 - Cultivarea plantelor nepermanente](https://caen.ro/grupa/011-cultivarea-plantelor-nepermanente)

0111 - Cultivarea cerealelor (exclusiv orez), plantelor leguminoase și a plantelor producătoare de semințe oleaginoase

0112 - Cultivarea orezului

0113 - Cultivarea legumelor și a pepenilor, a rădăcinoaselor și tuberculilor

0114 - Cultivarea trestiei de zahăr

0115 - Cultivarea tutunului

0116 - Cultivarea plantelor pentru fibre textile

0119 - Cultivarea altor plante din culturi nepermanente

[012 - Cultivarea plantelor din culturi permanente](https://caen.ro/grupa/012-cultivarea-plantelor-din-culturi-permanente)

0121 - Cultivarea strugurilor

0122 - Cultivarea fructelor tropicale si subtropicale

0123 - Cultivarea fructelor citrice

0124 - Cultivarea fructelor semintoase si samburoase

0125 - Cultivarea fructelor arbuștilor fructiferi, capsunilor, nuciferilor si a altor pomi fructiferi

0126 - Cultivarea fructelor oleaginoase

0127 - Cultivarea plantelor pentru prepararea băuturilor

0128 - Cultivarea condimentelor, plantelor aromatice, medicinale si a plantelor de uz farmaceutic

0129 - Cultivarea altor plante permanente

[013 - Cultivarea plantelor pentru inmultire](https://caen.ro/grupa/013-cultivarea-plantelor-pentru-inmultire)

0130 - Cultivarea plantelor pentru inmultire

[014 - Creșterea animalelor](https://caen.ro/grupa/014-cresterea-animalelor)

0141 - Creșterea bovinelor de lapte

0142 - Creșterea altor bovine

0143 - Creșterea cailor si a altor cabaline

0144 - Creșterea camilelor si a camelidelor

0145 - Creșterea ovinelor si caprinelor

0146 - Creșterea porcinelor

0147 - Creșterea pasarilor

0149 - Creșterea altor animale

[015 - Activități in ferme mixte (cultura vegetala combinata cu creșterea animalelor)](https://caen.ro/grupa/015-activitati-in-ferme-mixte-cultura-vegetala-combinata-cu-cresterea-animalelor)

0150 - Activități in ferme mixte (cultura vegetala combinata cu creșterea animalelor)

[016 - Activități auxiliare agriculturii si activități după recoltare](https://caen.ro/grupa/016-activitati-auxiliare-agriculturii-si-activitati-dupa-recoltare)

0161 - Activități auxiliare pentru producția vegetala

0162 - Activități auxiliare pentru creșterea animalelor

0163 - Activități după recoltare

0164 - Pregatirea semințelor

[017 - Vanatoare, capturarea cu capcane a vanatului si activități de servicii anexe vanatorii](https://caen.ro/grupa/017-vanatoare-capturarea-cu-capcane-a-vanatului-si-activitati-de-servicii-anexe-vanatorii)

0170 - Vanatoare,capturarea cu capcane a vanatului si activități de servicii anexe vanatorii

03 - Pescuitul și acvacultură

[031 - Pescuitul](https://caen.ro/grupa/031-pescuitul)

0311 - Pescuitul maritim

0312 - Pescuitul in ape dulci

[032 - Acvacultura](https://caen.ro/grupa/032-acvacultura)

0321 - Acvacultura maritima

0322 - Acvacultura in ape dulci

[05 - Extracția cărbunelui superior și inferior](https://caen.ro/diviziune/05-extractia-carbunelui-superior-si-inferior)

[051 - Extracția carbunelui superior (PCS=>23865 kJ/kg)](https://caen.ro/grupa/051-extractia-carbunelui-superior-pcs-23865-kj-kg)

0510 - Extracția carbunelui superior (PCS=>23865 kJ/kg)

[052 - Extracția carbunelui inferior (PCS<23865 kJ/kg)](https://caen.ro/grupa/052-extractia-carbunelui-inferior-pcs-23865-kj-kg)

0520 - Extracția carbunelui inferior (PCS

[06 - Extracția petrolului brut și a gazelor naturale](https://caen.ro/diviziune/06-extractia-petrolului-brut-si-a-gazelor-naturale)

[061 - Extracția petrolului brut](https://caen.ro/grupa/061-extractia-petrolului-brut)

0610 - Extracția petrolului brut

[062 - Extracția gazelor naturale](https://caen.ro/grupa/062-extractia-gazelor-naturale)

0620 - Extracția gazelor naturale

[09 - Activități de servicii anexe extracției](https://caen.ro/diviziune/09-activitati-de-servicii-anexe-extractiei)

[091 - Activități de servicii anexe extracției petrolului brut si gazelor naturale](https://caen.ro/grupa/091-activitati-de-servicii-anexe-extractiei-petrolului-brut-si-gazelor-naturale)

0910 - Activități de servicii anexe extracției petrolului brut si gazelor naturale

[10 - Industria alimentară](https://caen.ro/diviziune/10-industria-alimentara)

[101 - Producția, prelucrarea si conservarea carnii si a produselor din carne](https://caen.ro/grupa/101-productia-prelucrarea-si-conservarea-carnii-si-a-produselor-din-carne)

1011 – Prelucrarea și conservarea cărnii

1012- Prelucrarea și conservarea cărnii de pasăre

1013 – Fabricarea produselor din carne (inclusive din carne de pasăre)

[102 - Prelucrarea si conservarea pestelui, crustaceelor si molustelor](https://caen.ro/grupa/102-prelucrarea-si-conservarea-pestelui-crustaceelor-si-molustelor)

1020 - Prelucrarea si conservarea pestelui, crustaceelor si molustelor

[103 - Prelucrarea si conservarea fructelor si legumelor](https://caen.ro/grupa/103-prelucrarea-si-conservarea-fructelor-si-legumelor)

1031 - Prelucrarea si conservarea cartofilor

1032 - Fabricarea sucurilor de fructe si legume

1039 - Prelucrarea si conservarea fructelor si legumelor n.c.a.

[104 - Fabricarea uleiurilor si a grasimilor vegetale si animale](https://caen.ro/grupa/104-fabricarea-uleiurilor-si-a-grasimilor-vegetale-si-animale)

1041 - Fabricarea uleiurilor si grasimilor

1042 - Fabricarea margarinei si a altor produse comestibile similare

[105 - Fabricarea produselor lactate](https://caen.ro/grupa/105-fabricarea-produselor-lactate)

1051 - Fabricarea produselor lactate si a branzeturilor

1052 - Fabricarea inghetatei

[106 - Fabricarea produselor de morarit, a amidonului si produselor din amidon](https://caen.ro/grupa/106-fabricarea-produselor-de-morarit-a-amidonului-si-produselor-din-amidon)

1061 - Fabricarea produselor de morarit

1062 - Fabricarea amidonului si a produselor din amidon

[11 - Fabricarea băuturilor](https://caen.ro/diviziune/11-fabricarea-bauturilor)

[110 - Fabricarea băuturilor](https://caen.ro/grupa/110-fabricarea-bauturilor)

1101 - Distilarea, rafinarea si mixarea băuturilor alcoolice

1102 - Fabricarea vinurilor din struguri

1103 - Fabricarea cidrului si a altor vinuri din fructe

1104 - Fabricarea altor bauturi nedistilate, obținute prin fermentare

1105 - Fabricarea berii

[12 - Fabricarea produselor din tutun](https://caen.ro/diviziune/12-fabricarea-produselor-din-tutun)

[120 - Fabricarea produselor din tutun](https://caen.ro/grupa/120-fabricarea-produselor-din-tutun)

1200 - Fabricarea produselor din tutun

[19 - Fabricarea produselor de cocserie și a produselor obținute din prelucrarea țițeiului](https://caen.ro/diviziune/19-fabricarea-produselor-de-cocserie-si-a-produselor-obtinute-din-prelucrarea-titeiului)

[191 - Fabricarea produselor de cocserie](https://caen.ro/grupa/191-fabricarea-produselor-de-cocserie)

1910 - Fabricarea produselor de cocserie

[192 - Fabricarea produselor obținute din prelucrarea titeiului](https://caen.ro/grupa/192-fabricarea-produselor-obtinute-din-prelucrarea-titeiului)

1920 - Fabricarea produselor obținute din prelucrarea titeiului

[20 - Fabricarea substanțelor și a produselor chimice](https://caen.ro/diviziune/20-fabricarea-substantelor-si-a-produselor-chimice)

[205 - Fabricarea altor produse chimice](https://caen.ro/grupa/205-fabricarea-altor-produse-chimice)

2051 - Fabricarea explozivilor

[25 - Industria construcțiilor metalice și a produselor din metal, exclusiv mașini, utilaje și instalații](https://caen.ro/diviziune/25-industria-constructiilor-metalice-si-a-produselor-din-metal-exclusiv-masini-utilaje-si-instalatii)

[254 - Fabricarea armamentului si muniției](https://caen.ro/grupa/254-fabricarea-armamentului-si-munitiei)

2540 - Fabricarea armamentului si muniției

[26 - Fabricarea calculatoarelor și a produselor electronice și optice](https://caen.ro/diviziune/26-fabricarea-calculatoarelor-si-a-produselor-electronice-si-optice)

[262 - Fabricarea calculatoarelor si a echipamentelor periferice](https://caen.ro/grupa/262-fabricarea-calculatoarelor-si-a-echipamentelor-periferice)

2620 - Fabricarea calculatoarelor si a echipamentelor periferice

[263 - Fabricarea echipamentelor de comunicații](https://caen.ro/grupa/263-fabricarea-echipamentelor-de-comunicatii)

2630 - Fabricarea echipamentelor de comunicații

[35 - Producția și furnizarea de energie electrică și termică, gaze, apă caldă și aer condiționat](https://caen.ro/diviziune/35-productia-si-furnizarea-de-energie-electrica-si-termica-gaze-apa-calda-si-aer-conditionat)

[352 - Producția gazelor; distributia combustibililor gazosi prin conducte](https://caen.ro/grupa/352-productia-gazelor-distributia-combustibililor-gazosi-prin-conducte)

3521 - Producția gazelor

3522 - Distributia combustibililor gazosi, prin conducte

3523 - Comercializarea combustibililor gazosi, prin conducte

[38 - Colectarea, tratarea și eliminarea deșeurilor; activități de recuperare a materialelor reciclabile](https://caen.ro/diviziune/38-colectarea-tratarea-si-eliminarea-deseurilor-activitati-de-recuperare-a-materialelor-reciclabile)

[381 - Colectarea deseurilor](https://caen.ro/grupa/381-colectarea-deseurilor)

3811 - Colectarea deseurilor nepericuloase

3812 - Colectarea deseurilor periculoase

[382 - Tratarea si eliminarea deseurilor](https://caen.ro/grupa/382-tratarea-si-eliminarea-deseurilor)

3821 - Tratarea si eliminarea deseurilor nepericuloase

3822 - Tratarea si eliminarea deseurilor periculoase

[46 - Comerț cu ridicata cu excepția comerțului cu autovehicule și motociclete](https://caen.ro/diviziune/46-comert-cu-ridicata-cu-exceptia-comertului-cu-autovehicule-si-motociclete)

[463 - Comerț cu ridicata al produselor alimentare, al băuturilor si al tutunului](https://caen.ro/grupa/463-comert-cu-ridicata-al-produselor-alimentare-al-bauturilor-si-al-tutunului)

4635 - Comerț cu ridicata al produselor din tutun

[465 - Comerț cu ridicata al echipamentului informatic si de telecomunicații](https://caen.ro/grupa/465-comert-cu-ridicata-al-echipamentului-informatic-si-de-telecomunicatii)

4651 - Comerț cu ridicata al calculatoarelor, echipamentelor periferice si software- ului

4652 - Comerț cu ridicata de componente si echipamente electronice si de telecomunicații

[467 - Comerț cu ridicata specializat al altor produse](https://caen.ro/grupa/467-comert-cu-ridicata-specializat-al-altor-produse)

4671 - Comerț cu ridicata al combustibililor solizi, lichizi si gazosi si al produselor derivate

[47 - Comerț cu amănuntul, cu excepția autovehiculelor și motocicletelor](https://caen.ro/diviziune/47-comert-cu-amanuntul-cu-exceptia-autovehiculelor-si-motocicletelor)

[472 - Comerț cu amănuntul al produselor alimentare, băuturilor si al produselor din tutun, in magazine specializate](https://caen.ro/grupa/472-comert-cu-amanuntul-al-produselor-alimentare-bauturilor-si-al-produselor-din-tutun-in-magazine-specializate)

4726 - Comerț cu amănuntul al produselor din tutun, in magazine specializate

[473 - Comerț cu amănuntul al carburantilor pentru autovehicule in magazine specializate](https://caen.ro/grupa/473-comert-cu-amanuntul-al-carburantilor-pentru-autovehicule-in-magazine-specializate)

4730 - Comerț cu amănuntul al carburantilor pentru autovehicule in magazine specializate

[474 - Comerț cu amănuntul al echipamentului informatic si de telecomunicații in magazine specializate](https://caen.ro/grupa/474-comert-cu-amanuntul-al-echipamentului-informatic-si-de-telecomunicatii-in-magazine-specializate)

4741 - Comerț cu amănuntul al calculatoarelor, unitatilor periferice si software-ului in magazine specializate

4742 - Comerț cu amănuntul al echipamentului pentru telecomunicații in magazine specializate

[56 - Restaurante și alte activități de servicii de alimentație](https://caen.ro/diviziune/56-restaurante-si-alte-activitati-de-servicii-de-alimentatie)

[563 - Baruri si alte activități de servire a băuturilor](https://caen.ro/grupa/563-baruri-si-alte-activitati-de-servire-a-bauturilor)

5630 - Baruri si alte activități de servire a băuturilor

[58 - Activități de editare](https://caen.ro/diviziune/58-activitati-de-editare)

[582 - Activități de editare a produselor software](https://caen.ro/grupa/582-activitati-de-editare-a-produselor-software)

5821 - Activități de editare a jocurilor de calculator

5829 - Activități de editare a altor produse software

[61 - Telecomunicații](https://caen.ro/diviziune/61-telecomunicatii)

[611 - Activități de telecomunicații prin retele cu cablu](https://caen.ro/grupa/611-activitati-de-telecomunicatii-prin-retele-cu-cablu)

6110 - Activități de telecomunicații prin retele cu cablu

[612 - Activități de telecomunicații prin retele fără cablu](https://caen.ro/grupa/612-activitati-de-telecomunicatii-prin-retele-fara-cablu)

6120 - Activități de telecomunicații prin retele fără cablu (exclusiv prin satelit)

[613 - Activități de telecomunicații prin satelit](https://caen.ro/grupa/613-activitati-de-telecomunicatii-prin-satelit)

6130 - Activități de telecomunicații prin satelit

[619 - Alte activități de telecomunicații](https://caen.ro/grupa/619-alte-activitati-de-telecomunicatii)

6190 - Alte activități de telecomunicații

[62 - Activități de servicii în tehnologia informației](https://caen.ro/diviziune/62-activitati-de-servicii-in-tehnologia-informatiei)

[620 - Activități de servicii in tehnologia informatiei](https://caen.ro/grupa/620-activitati-de-servicii-in-tehnologia-informatiei)

6201 - Activități de realizare a soft-ului la comanda (software orientat client)

6202 - Activități de consultanta in tehnologia informatiei

6203 - Activități de management (gestiune si exploatare) a mijloacelor de calcul

6209 - Alte activități de servicii privind tehnologia informatiei

[63 - Activități de servicii informatice](https://caen.ro/diviziune/63-activitati-de-servicii-informatice)

[631 - Activități ale portalurilor web, prelucrarea datelor, administrarea paginilor web si activități conexe](https://caen.ro/grupa/631-activitati-ale-portalurilor-web-prelucrarea-datelor-administrarea-paginilor-web-si-activitati-conexe)

6311 - Prelucrarea datelor, administrarea paginilor web si activități conexe

6312 - Activități ale portalurilor web

[64 - Intermedieri financiare, cu excepția activităților de asigurări și ale fondurilor de pensii](https://caen.ro/diviziune/64-intermedieri-financiare-cu-exceptia-activitatilor-de-asigurari-si-ale-fondurilor-de-pensii)

[641 - Intermediere monetara](https://caen.ro/grupa/641-intermediere-monetara)

6411 - Activități ale bancii centrale (nationale)

6419 - Alte activități de intermedieri monetare

[642 - Activități ale holdingurilor](https://caen.ro/grupa/642-activitati-ale-holdingurilor)

6420 - Activități ale holdingurilor

[643 - Fonduri mutuale si alte entități financiare similare](https://caen.ro/grupa/643-fonduri-mutuale-si-alte-entitati-financiare-similare)

6430 - Fonduri mutuale si alte entități financiare similare

[649 - Alte activități de intermedieri financiare, exclusiv activități de asigurări si fonduri de pensii](https://caen.ro/grupa/649-alte-activitati-de-intermedieri-financiare-exclusiv-activitati-de-asigurari-si-fonduri-de-pensii)

6491 - Leasing financiar

6492 - Alte activități de creditare

6499 - Alte intermedieri financiare n.c.a.

[65 - Activități de asigurări, reasigurări și ale fondurilor de pensii (cu excepția celor din sistemul public de asigurări sociale)](https://caen.ro/diviziune/65-activitati-de-asigurari-reasigurari-si-ale-fondurilor-de-pensii-cu-exceptia-celor-din-sistemul-public-de-asigurari-sociale)

[651 - Activități de asigurări](https://caen.ro/grupa/651-activitati-de-asigurari)

6511 - Activități de asigurări de viata

6512 - Alte activități de asigurări (exceptand asigurările de viata)

[652 - Activități de reasigurare](https://caen.ro/grupa/652-activitati-de-reasigurare)

6520 - Activități de reasigurare

[653 - Activități ale fondurilor de pensii (cu excepția celor din sistemul public de asigurări sociale)](https://caen.ro/grupa/653-activitati-ale-fondurilor-de-pensii-cu-exceptia-celor-din-sistemul-public-de-asigurari-sociale)

6530 - Activități ale fondurilor de pensii (cu excepția celor din sistemul public de asigurări sociale)

[66 - Activități auxiliare pentru intermedieri financiare, activități de asigurare și fonduri de pensii](https://caen.ro/diviziune/66-activitati-auxiliare-pentru-intermedieri-financiare-activitati-de-asigurare-si-fonduri-de-pensii)

[661 - Activități auxiliare intermedierilor financiare, cu excepția activităților de asigurări si fonduri de pensii](https://caen.ro/grupa/661-activitati-auxiliare-intermedierilor-financiare-cu-exceptia-activitatilor-de-asigurari-si-fonduri-de-pensii)

6611 - Administrarea piețelor financiare

6612 - Activități de intermediere a tranzactiilor financiare

6619 - Activități auxiliare intermedierilor financiare, exclusiv activități de asigurări si fonduri de pensii

[662 - Activități auxiliare de asigurări si fonduri de pensii](https://caen.ro/grupa/662-activitati-auxiliare-de-asigurari-si-fonduri-de-pensii)

6629 - Alte activități auxiliare de asigurări si fonduri de pensii

[663 - Activități de administrare a fondurilor](https://caen.ro/grupa/663-activitati-de-administrare-a-fondurilor)

6630 - Activități de administrare a fondurilor

[84 - Administrație publică și apărare; asigurări sociale din sistemul public](https://caen.ro/diviziune/84-administratie-publica-si-aparare-asigurari-sociale-din-sistemul-public)

[841 - Administratie publica generala, economica si sociala](https://caen.ro/grupa/841-administratie-publica-generala-economica-si-sociala)

8411 - Servicii de administratie publica generala

8412 - Reglementarea activităților organismelor care presteaza servicii in domeniul ingrijirii sanatatii, invatamantului, culturii si al altor activități sociale, exclusiv protectia sociala

8413 - Reglementarea si eficientizarea activităților economice

[842 - Activități de servicii pentru societate](https://caen.ro/grupa/842-activitati-de-servicii-pentru-societate)

8421 - Activități de servicii externe

8422 - Activități de aparare nationala

8423 - Activități de justitie

8424 - Activități de ordine publica si de protectie civila

8425 - Activități de lupta impotriva incendiilor si de prevenire a acestora

[843 - Activități de protectie sociala obligatorie](https://caen.ro/grupa/843-activitati-de-protectie-sociala-obligatorie)

8430 - Activități de protectie sociala obligatorie

[92 - Activități de jocuri de noroc și pariuri](https://caen.ro/diviziune/92-activitati-de-jocuri-de-noroc-si-pariuri)

[920 - Activități de jocuri de noroc si pariuri](https://caen.ro/grupa/920-activitati-de-jocuri-de-noroc-si-pariuri)

9200 - Activități de jocuri de noroc si pariuri

[94 - Activități asociative diverse](https://caen.ro/diviziune/94-activitati-asociative-diverse)

[941 - Activități ale organizatiilor economice, patronale si profesionale](https://caen.ro/grupa/941-activitati-ale-organizatiilor-economice-patronale-si-profesionale)

9411 - Activități ale organizatiilor economice si patronale

9412 - Activități ale organizatiilor profesionale

[942 - Activități ale sindicatelor salariatilor](https://caen.ro/grupa/942-activitati-ale-sindicatelor-salariatilor)

9420 - Activități ale sindicatelor salariatilor

[949 - Alte activități asociative](https://caen.ro/grupa/949-alte-activitati-asociative)

9491 - Activități ale organizatiilor religioase

9492 - Activități ale organizatiilor politice

9499 - Activități ale altor organizatii n.c.a.

[97 - Activități ale gospodăriilor private în calitate de angajator de personal casnic](https://caen.ro/diviziune/97-activitati-ale-gospodariilor-private-in-calitate-de-angajator-de-personal-casnic)

[970 - Activități ale gospodariilor private in calitate de angajator de personal casnic](https://caen.ro/grupa/970-activitati-ale-gospodariilor-private-in-calitate-de-angajator-de-personal-casnic)

9700 - Activități ale gospodariilor private in calitate de angajator de personal casnic

[98 - Activități ale gospodăriilor private de producere de bunuri și servicii destinate consumului propriu](https://caen.ro/diviziune/98-activitati-ale-gospodariilor-private-de-producere-de-bunuri-si-servicii-destinate-consumului-propriu)

[981 - Activități ale gospodariilor private de producere de bunuri destinate consumului propriu](https://caen.ro/grupa/981-activitati-ale-gospodariilor-private-de-producere-de-bunuri-destinate-consumului-propriu)

9810 - Activități ale gospodariilor private de producere de bunuri destinate consumului propriu

[982 - Activități ale gospodariilor private de producere de servicii pentru scopuri proprii](https://caen.ro/grupa/982-activitati-ale-gospodariilor-private-de-producere-de-servicii-pentru-scopuri-proprii)

9820 - Activități ale gospodariilor private de producere de servicii pentru scopuri proprii

[99 - Activități ale organizațiilor și organismelor extrateritoriale](https://caen.ro/diviziune/99-activitati-ale-organizatiilor-si-organismelor-extrateritoriale)

[990 - Activități ale organizatiilor si organismelor extrateritoriale](https://caen.ro/grupa/990-activitati-ale-organizatiilor-si-organismelor-extrateritoriale)

9900 - Activități ale organizatiilor si organismelor extrateritoriale

1. Publicată în Monitorul Oficial, Partea I nr. 893 din 09 decembrie 2014. [↑](#footnote-ref-1)
2. Publicat în Jurnalul Oficial al Uniunii Europene, seria L, nr. 187 din 26 iunie 2014. [↑](#footnote-ref-2)
3. Cf. art. 2 alin. (1) lit. a) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-3)
4. Cf. art. 2 alin. (1) lit. c) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-4)
5. Cf. art. 2 alin. (1) lit. d) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-5)
6. Cf. art. 2 alin. (1) lit. b) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-6)
7. Cf. art. 2 alin. (1) lit. e) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-7)
8. Cf. art. 2 alin. (1) lit. f) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-8)
9. Cf. art. 2 alin. (1) lit. g) din Regulamentul (UE) nr. 2023/2831 al Comisiei din 13.12.2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-9)
10. Conform sistemului de codificare al clasificării CAEN, clasele reprezintă titlurile identificate printr-un cod numeric de 4 cifre. În cadrul ghidului solicitantului aferent schemei (inclusiv anexele la acesta), termenii ”clasă CAEN” și ”cod CAEN” au același înțeles [↑](#footnote-ref-10)
11. Clasificarea activităţilor din economia naţională, Ediția revizuită CAEN Rev. 2, aprobată prin Ordinul preşedintelui Institutului Naţional de Statistică nr. 337/2007 privind actualizarea Clasificării activităţilor din economia naţională – CAEN, cu modificările și completările ulterioare. [↑](#footnote-ref-11)
12. Contribuția beneficiarului se poate constitui din surse proprii, credite bancare negarantate de stat, aport al acționarilor, alții decât organisme ale statului, sau din alte surse private. [↑](#footnote-ref-12)
13. A se vedea Decizia CJUE în cauza C-608/19, pronunțată la 28.10.2020 - „Trimitere preliminară – Ajutoare de stat – Regulamentul (UE) nr.2831/2023 – Articolul 3 – Ajutoare de minimis – Articolul 6 – Monitorizare și raportare – Întreprinderi care depășesc plafonul de minimis din cauza cumulului cu ajutoare obținute anterior – Posibilitatea de a alege între reducerea unui ajutor anterior sau renunțarea la acesta pentru a respecta plafonul de minimis”, accesibilă la adresa web: <https://curia.europa.eu/juris/document/document.jsf?text=&docid=233007&pageIndex=0&doclang=RO&mode=lst&dir=&occ=first&part=1&cid=2603115>. [↑](#footnote-ref-13)
14. Regulamentul privind procedurile de monitorizare a ajutoarelor de stat și de minimis, pus în aplicare prin Ordinul președintelui Consiliului Concurenței nr. 441/2022, publicat în Monitorul Oficial al României nr. 422 din data de 2 mai 2022. [↑](#footnote-ref-14)
15. regăsită la adresa: <http://www.renascc.eu/wp-content/uploads/2020/12/ilovepdf_merged-2.pdf> [↑](#footnote-ref-15)